Nasdaq Balti börs

Nasdaq Balti börs (inglise keeles Nasdaq Baltic) on Baltikumis tegutsev väärtpaberibörs, mis koondab Tallinna, Vilniuse ja Riia börse. Börs kuulub Nasdaq, Inc. gruppi ja on üks osa Nasdaq Nordic börsist. Balti börsil saab kaubelda siin noteeritud aktsiate, võlakirjade ja börsil kaubeldavate fondidega. Turu ametlik kauplemisvaluuta on euro. Börsi reguleeritud turu moodustavad Balti põhinimekiri ja Balti lisanimekiri. Lisaks on börsil võimalik kaubelda siinsel First North turul noteeritud aktsiate ja võlakirjadega. First North on alternatiivne turg Nasdaq Nordic börsidel. Börsi üldnimi on NASDAQ OMX Baltic.

Nasdaq Balti börsile teostavad järelevalvet kohalikud finantsjärelvalve ametid (Eestis Finantsinspektsioon, Lätis The Financial and Capital Market Commission, Leedus Leedu Keskpank).

Ajalugu 

 3. jaanuaril 2000. aastal käivitasid Balti börsid esimese nimekirja, mis sisaldas 13 juhtivat Baltimaade avalikku ettevõtet, mis olid noteeritud Balti börsidel.
 1. juulil 2004 aastal loodi Eesti, Läti ja Leedu börsiettevõttest koosnev Balti nimekiri kolme börsi põhinimekirjade kõigile aktsiatele.
2007 Nasdaq Inc omandab OMX grupi ning koos sellega Balti börsi. Börs saab nimeks Nasdaq Balti.
8. veebruar 2010. aastal käivitati kauplemissüsteemi INET Balti- ja Põhjamaade väärtpaberiturgudel Tallinnas, Riias, Vilniuses ning Kopenhaagenis, Helsingis, Reykjavikis ja Stockholmis.
1. jaanuar 2014. aastal sai Balti väärtpaberituru ühiseks valuutaks euro, mil Lätist sai euroala 18. liikmesriik
 18. september 2017 aastal Eesti, Läti ja Leedu väärtpaberite keskdepositooriumid ühinesid, uue ettevõtte nimeks sai Nasdaq CSD Societas Europaea (Nasdaq CSD). Tegemist oli esimese väärtpaberite keskdepositooriumiga Euroopa Liidus, mis viis oma tegevuse vastavusse keskdepositooriumitele kohalduva Euroopa Liidu määrusega (Central Securities Depositories Regulation ehk CSDR).

Nasdaq Balti börsi suurus 
Seisuga 30. oktoober 2022 oli Nasdaq Balti börsil noteeritud ettevõtete väärtus kokku ehk turuosa 9,755 miljardit eurot (-0,5% võrreldes septembri lõpu seisuga). See moodustab umbes 0,6% Nasdaq Nordic börsi mahust. Balti börsi siseturgude turuosa on järgnev:

 Eesti – 4,4 miljardit eurot (45%);
 Leedu – 4,6 miljardit eurot (48%);
 Läti – 0,7 miljard eurot (7%).

2022. aasta oktoobris tehti Nasdaq Balti börsil ühes päevas keskmiselt tehinguid 1,5 miljoni euro väärtuses (aktsiad, võlakirjad ja fondid kokku).

Seisuga 31. oktoober 2022 on Balti börsil noteeritud:

 põhinimekirjas 35 ettevõtte aktsiad;
 lisanimekirjas 20 ettevõtte aktsiad (-1 võrreldes septembriga);
 First North turul 18 ettevõtte aktsiad;
Balti First North välisaktsiate nimekirjas 1 ettevõtte aktsiad;
 Balti võlakirjade nimekirjas 66 emissiooni (-1 võrreldes septembriga);
 First North võlakirjanimekirjas 20 emissiooni (-1 võrreldes septembriga);
 6 ETFi.

Aktsiate noteerimised (2021. ja 2022. aastal)

Aktsiate nimekirjast kustutamised (2021. ja 2022. aastal)

Olulisemad Nasdaq Balti börsil noteeritud aktsiate hinnaliikumisi iseloomustavad indeksid 
OMX Baltic Benchmark GI – koosneb suurimatest ja enim kaubeldud aktsiatest Nasdaq Balti väärtpaberiturul ning hõlmab kõiki valdkondi. Selle koosseisu korrigeeritakse kaks korda aastas.

OMX Baltic 10 (OMXB10) – on kaubeldav indeks, mis koosneb 10-st Nasdaqi Balti väärtpaberiturul kõige aktiivsemalt kaubeldud aktsiast. Ühe väärtpaberi osakaal on maksimaalselt 15%. Indeksi koosseisu korrigeeritakse kaks korda aastas.

Enim kaubeldud aktsiad 
Ettevõtted, kelle aktsiatega on enim kaubeldud 2022. aastal (käibe alusel, enim kaubeldud ettevõte on reastatud esimesena, 31. oktoobri seisuga):

 Enefit Green
 Šiaulių bankas
 LHV Group
 Ignitis grupė
Coop Pank
 Tallinna Sadam

2019. ja 2020. aastal oli börsi enim kaubeldud aktsia käibe alusel Šiaulių bankas. 2021. aastal kaubeldi börsil enim Ignitis grupė aktsiatega.

Suurima turuväärtuse kasvuga ettevõtted (2021. aastal)  

Vaadeldud on ettevõtteid, kes olid börsil kogu 2021. aasta jooksul.

Suurima turuväärtuse langusega ettevõtted (2021. aastal)  

Ka siin on vaadeldud ettevõtteid, kes olid börsil kogu 2021. aasta jooksul.

Suurimad maaklerteenuse pakkujad 
Eraldiseisvaid üksusi vaadates on börsi suurim maaklerteenuse pakkuja LHV Pank. Tehingute rahalisest mahust tehakse 35% ja tehingute arvust 46% LHV Panga maaklerteenust kasutades. Kui aga vaadata ühe kontserni üksusi summaarselt, siis on börsi suurim maakleriteenuse osutaja Swedbank (Swedbanki Eesti, Leedu, Läti ja Rootsi üksuste maaklerteenust kasutades tehtud tehingute rahaline maht moodustab 40% börsi tehingumahust ja 38% tehingute arvust). SEB Panga kontserni kuuluvate üksuste kaudu tehakse tehinguid mahus, mis moodustab 14% kogu börsi rahalisest tehingumahust (9% tehingute arvust). Ülejäänud maaklerite turuosa moodustab igaühel vähem kui 5% börsi tehingute rahalisest mahust ja ka arvust.

Vaata ka 
Euroopa börside loend
Nasdaq Nordic
Tallinna börs
Riia börs
Vilniuse börs

Viited

Välislingid 
Balti börs

Börsid